Bendera Argentina

Bendera Argentina () terdiri daripada tiga jalur mendatar sama lebar berwarna biru dan putih dengan suatu bentuk berupa matahari di jalur tengahnya. Bendera ini dicipta oleh Manuel Belgrano, salah satu pejuang kemerdekaan negara tersebut menentang Empayar Sepanyol; ia pertama kali dibesarkan di bandar Rosario pada 27 Februari 1812 semasa Perang Kemerdekaan Argentina namun hanya dirasmikan dalam Kongres Tucumán pada tahun 1816.   

Kejayaan orang Argentina dalam perjuangan memerdekakan diri menjadikan bendera ini suatu lambang yang didambakan lalu mengilham bendera milik negara dan pemerintahan lain di rantau Amerika Latin, misalnya bendera Persekutuan Amerika Tengah iaitu duluan negara-negara  Guatemala, Honduras, El Salvador, Nicaragua dan Costa Rica dari 1823 hingga 1838, serta juga bendera-bendera Uruguay dan Paraguay. 

 Reka bentuk 
 Perlambangan 

Warna-warna biru dan putih yang menjadi asas bendera ini didapati berdasarkan kajian sejarah diilhamkan daripada pingat Orden Española de Carlos III - suatu darjah kebesaran sebagai tanda kesetiaan para penduduk kepada kerajaan berperlembagaan pimpinan Raja Ferdinand VII dan kerabatnya yang pada ketika itu ditumpaskan pihak Napoleon semasa Perang Semenanjung di Eropah. Namun, pengunaan dua-dua warna ini dimutakhirkan Manuel Belgrano dalam Perang Kemerdekaan Argentina tahun 1812 untuk membezakan pasukannya dengan pihak musuh setiaraja Sepanyol yang lebih memakai warna-warna merah dan kuning - rekaan ini turut dipakai kokarde yang direka khas.


Suatu bentuk matahari berwajah manusia di tengah-tengah bendera - matahari menurut Diego Abad de Santillán melambangkan Inti iaitu dewa matahari kepercayaan masyarakat Inka; ia dimasukkan pada rekaan bendera pada tahun 1818 di bawah nama "Matahari Mei" () memperingati Revolusi Mei iaitu kejadian penting yang membawa kepada kemerdekaan Argentina.

 Spesifikasi 
Ukuran rasmi perekaan bendera diberikan sejak tahun 1978 di mana nisbah panjang lebar ia adalah 9:14. Butiran skema warna yang diberikan adalah seperti berikut: 
Skema warnaBiru langitKuningPerang(untuk garisanluar dan muka) RGB
Hexadecimal 116, 172, 223 #74ACDFFF 246, 180, 14 #F6B40EF 133, 52, 10 #85340AFF Pantone (tekstil)  16-4132 TC  14-1064 TC  18-1441 TC  Pantone (cetak)  284 C / 284 U  1235 C / 116 U  483 C / 483 U  Pantone (plastik)  Q 300-4-1  Q 030-2-1  Q 120-2-4  Nombor  75AADB  FCBF49  843511  * Sumber: manuelbelgrano.gov.ar (dalam bahasa Sepanyol) 

Susur sejarah rekaan
Berikut merupakan evolusi rekaan bendera yang wujud sepanjang zaman:
 Bendera  Tarikh  Penerangan 150x150px 1812  Jalur mendatar putih dan biru dipakai Manuel Belgrano.150x150px 1812-1818  Dua jalur biru langit dan sejalur putih di tengah. Dikuatkuasakan secara rasmi pada tahun 1816. 150x150px 1818-1819  Bendera dipakai pemerintahan Wilayah Syarikat150x150px 1819-1820  Jenis warna biru dipaai lebih gelap.150x150px 1820-1829  Jenis warna biru diterangkan semula.150x150px 1829-1835  Jalur biru digantikan dengan warna ungu gelap. Bendera yang dipilih oleh Juan Manuel de Rosas selepas kenaikannya kepada kuasa dan dalam Gabungan Argentina yang baru diwujudkan.150x150px 1835-1850  Bendera Gabungan Argentina. Setiap penjuru bendera berhias topi Phrygia yang merupakan simbol kemerdekaan diri daripada perhambaan.150x150px 1850-1861 150x150px 1861-sekarang  Perasmian rekaan bendera terkini Republik Argentina

 Rujukan 

Argentina
Kategori:Argentina